OpenLLM-France/wikimedia huggingface dataset:
# Peter Capusotto y sus videos

Peter Capusotto y sus videos (euskaraz: Peter Capusotto eta bere bideoak) Diego Capusotto aktore eta umoristak gidatutako telebistako programa umoretsu eta musikal argentinarra da. Honek rockaren bideo klasiko eta garaikideen bilduma bat aurkezten du, bera protagonista duten esketx umoristikoekin tartekatuz. Peter Capusottok aurkezten ditu esketxak, programari izenburua ematen dion pertsonaiak, eta sortzaileen izenen elkarketatik sortzen da: Pedro Saborido (Peter) saioaren gidoigile izenaren bertsio anglosaxoia eta gidari eta sortzailearen abizena.
Saioak hainbat ñabardura dituen umorea erabiltzen du, begi-bistatik alegorikoa dena (zentzu bikoitza barne), batez ere argentinarren portaera, pentsamendu eta jarrera tipikoak irudikatzeko eta parodiatzeko, bai musika figurenak, bai herrialdeko biztanle gehienenak. Modu honetan, azpi-narrazioa erabiliz edo ez, Argentinako herriaren nolabaiteko idiosinkrasia eta ekintza komunen ikuspegi eta kritika belatua sortzen du, oro har testuinguru musikal batean kokatuz.

## Kanpo estekak

* Datuak: Q6073364
# Peter Bonetti

Peter Phillip Bonetti (Londres, 1941eko irailaren 27a - 2020ko apirilaren 12a) ingeles futbolaria izan zen. Chelsea taldeko atezaina izan zen, hamasei denboraldi eta 495 partida jolastu zituen guztira. Ingalaterrako futbol selekzio nazionalan zazpi aldiz jolastu zuen, Gordon Banksen ordezkoa zen. 1966ko Munduko Futbol Txapelketan parte hartu zuen baina ez zuen partidarik jolastu. 1970eko Munduko Futbol Txapelketan final-laurdenak jolastu zituen Alemaniaren aurka. Erretiratu ondoren hainbat talde entrenatu zituen.
* Datuak: Q344902
* Multimedia: Peter Bonetti / Q344902
# Peru Abendañokoaren kanta

Peru Abendañokoaren kanta, Aramaioko kanta edo Peru Abendañokoaren deitorea Erdi Aroaren bukaeran euskaraz sorturiko eresi bat da, 1443. urtean leinu gerretan izandako gertaera batzuei eta horiek eragindako emozioei buruzkoa. Kontatzen du Peru Abendañokoaren (Legutioko jauna) ihesa, Aramaioko hainbat baserri erre ondoren. Zehazki, adierazten du Peru Abendañokoa beldur dela eta hala gorputzean nola lurrean ikara sentitzen duela, eta dio ihes egitea lortuz gero ez dela berriz Aramaiora itzuliko. Joanes Mendiolakoari leporatzen dio Gasto Apala hil duela, beste askorekin batera.
Kanta honetan erabilitako euskalkia Erdi Aroko mendebaleko euskara da. Kanta hau ahoz aho gorde zen, herri tradizioan, eta Frantzisko Mendietak XVI. mendean idatziz jaso zuen Quarta parte de los Annales de Vizcaya que Francisco de Mendieta, vecino de Vilbao, recopiló por mandado del Señorio lanean. Lan hori plazaratu gabe egon zen, harik eta Juan Karlos Gerrak Donostian 1915ean argitaratu zuen arte.

## Kanta

| « | Yzarragati gora elcian joeala Jaun Peru Abendañococ esala: Oñetaco lurrau jauil<t> ycara, Gorpuceco lau araguioc berala. Oi aldioneri albanegui empara, Barriz enendorque Aramaioco contrara. Mendiola, yl deustac Gasto Apala, Bere lagunzat beste asco ditubala. | » |

## Erreferentziak

* ↑ «balada» Literatura Terminoen Hiztegia (Euskaltzaindia) (Noiz kontsultatua: 2023-03-06).
* ↑ (Gaztelaniaz) Irigoyen, Alfonso. (1970). «Estudio de un texto arcaico del vizcaíno antiguo» Separata de: Estudios de Deusto (Deustuko Unibertsitatea).

## Ikus, gainera

* Aramaio
* Euskal literatura

## Kanpo estekak

* «Pedro Abendañokoaren kanta», Klasikoen Gordailua.
* Datuak: Q12253811
# Peru Ansorena

Peru Ansorena Legarra (Donostia, Gipuzkoa, 1990eko apirilaren 30a) Txirri ezizenaz ezaguna, pailazo da. Jose Ignazio Ansorenaren semea, aita ordezkatu zuen Txirri, Mirri eta Txiribiton taldean. 2017 amaieratik eta gaur egun egiten du Txirriren pertsonaia.
# Peru Askatzeko Armada Batua

Peru Askatzeko Armada Batua, modu deskriptiboan Peru Askatzeko Perutar-Kolonbiar Armada Batua bezala izendatua Simón Bolívarren esku-hartzean, Peruko Independentziaren talde militar bat izan zen, bere jatorria Peru Askatzeko Espedizioan duena, honen komandante burua José de San Martín zelarik, hauei Txiletik datozen errefortzuak gehituko zaizkie, eta gerra amaitu arte elkarren segidan antolatzen diren Peruko formazio berriak, Peru Askatzeko Espedizioko unitateetan oinarrituta sortutakoak. Azkenik, Peruko Independentziaren azken kanpainetarako, Simón Bolívar eta Antonio José de Sucrek zuzendutako Kolonbia Handitik iritsitako dibisioak gehitu dira.
# Peru (argipena)

Peru izenak esanahi zenbait ditu:
* Peru, Hego Amerikako herrialdea;
* Peru, euskal izena;
* Peru, Illinois estatuko hiria.
* Peru, Indiana estatuko hiria.
* Peru, Vermont estatuko herria.

## Kanpo estekak

* Datuak: Q228355
# Peru Abarrategi

Peru Abarrategi Sarrionaindia (Aramaio, Araba, 1997) euskal filologoa, bigarren hezkuntzako irakaslea eta bertsolaria da. 2022an Arabako Bertsolari Txapelketa irabazi zuen. Bertsolaritzan, gai-jartzaile eta irakasle ere aritzen da Arabako Bertsozale Elkartean. Martin eta Sabin anaia gazteagoak ere bertsolariak dira.

## Bizitza
### Bertsolaritza

2008an Aramaioko Bertso Eskolan ikasle hasi zen. Arabako Eskolarteko Bertsolari Txapelketan garaipen ugari izan zituen: 2011. urtean, txikien mailan; eta 2013, 2014 eta 2015ean, handien mailan. 2019an Arabako Txapelketa Nagusiko finalerako sailkatu zen, eta 2022an txapelduna izan zen.
2022ko txapelketa final zortzirenetatik hasi behar izan zuen. Final laurdenak eta finalerdiak gaindituta igaro zen Gasteizko finalera. Finalean prakak apurtu arren (esertzerakoan), Manex Agirrerekin saio parekatua eginda, txapela irabazi zuen.

## Palmaresa

* Arabako Bertsolari Txapelketa:
** Txapelduna (1): 2022
** Finalista (2): 2019, 2022
* Arabako Eskolarteko Bertsolari Txapelketa:
** Handien mailan (3): 2013, 2014, 2015
** Txikien mailan (1): 2011

## Erreferentziak

* ↑ Biain, Aitor. «Arabako Bertsolari Txapelketa. Peru Abarrategi Sarrionandia txapelduna: “Esan zidaten kikilduta kantatuz gero ezinezkoa zela txapela irabaztea”» Berria (Noiz kontsultatua: 2022-06-14).

## Ikus, gainera

* Txema Abarrategi
* Arabako Eskolarteko Bertsolari Txapelketa

## Kanpo estekak

* BDB Bertsolaritzaren datu-basea
* Datuak: Q62083632
# Peru Garaia

Peru Garaia Rio de la Platako jatorri-izena da, gaur egungo Boliviaren eremu geografiko eta sozialari erreferentzia egiteko, Espainiako domeinuaren azken hamarkadetan erabilia. Terminoa, Charcaseko Errege Audientziaren azken barruti jurisdikzionalarekin identifikatu zen, Charcaseko probintzia deitua.
* Datuak: Q769269
* Multimedia: Upper Peru / Q769269
# Peru Galbete

Peru Galbete (Usurbil, Gipuzkoa, 1987) abeslari, pianista, gitarrista, ukelele jotzaile eta konpositore gipuzkoarra da. Mukuru kolektiboko kidea da. Bere lanen diseinuak, hitzak eta bideoak ere ekoizten ditu.

## Biografia

Txikitan abesteko ohitura izan bazuen ere, urte askoz mutu mantendu zen. 2012an egindako bidaia luze baten ondoren, abesteko eta bere esanetan "geldi bidaiatzeko" grina piztu zitzaion. Hor hasi zen bere ibilbide artistiko publikoa.
2016. urtean Peru diskoa argitaratu zuen, horren ondoren etorri dira "Nor zara zu? (2020, Mukuru)" eta "Beiratu (2022, Mukuru)".
2017an oihanean egindako bidaia baten ondoren Voces de la selva diskoa eman zuen argitara. Bertan, Inti Wara Yassi komunitateari (CIWY) laguntzea izan zuen helburu, animalia basatien hiru zaintza zentro kudeatzen dituen irabazi-asmorik gabeko boliviar erakundea. Funtsak lortzea ez ezik, CIWYren balioak eta lana ikustaraztea zen asmoa, eta aldi berean, animalia basatien trafikoaren arazo handia salatzea.
Ofizioz irudigilea ere izanik, lanketa berezia egiten du bere kantuak eta irudiak nahastean. Hainbat ikus-entzunezko proiektuetan parte hartu du, eta bere sormen musikalaren mesedetan jarri izan du ikus kulturan duen ezagutza.
Huarte Arte Garaikidearen Zentroan sortu ditu Uraren Oldea kontzertu musikal-bisuala eta Ura sartu zen Barrura (Punto de Vista 2020) dokumentala.

## Diskografia

* 2016 Peru (Autoekoizpena).
* 2017 Voces de la selva.
* 2020 Nor zara zu? (Mukuru).
* 2022 Beiratu (Mukuru).

## Erreferentziak

* ↑ «Peru Galbete» www.badok.eus (Noiz kontsultatua: 2022-12-11).
* ↑ «Peru Galbete» Mukuru (Noiz kontsultatua: 2022-12-11).
* ↑ (Ingelesez) «Voces de la Selva, by Peru Galbete» Peru Galbete (Noiz kontsultatua: 2022-12-11).
* ↑ «Peru Galbete Labiano | Tabakalera» www.tabakalera.eus (Noiz kontsultatua: 2022-12-11).
* ↑ «PROGRAMA 1 PAISAIA - Ura sartu zen barrura - Punto de Vista - Nafarroako Zinema Dokumentaleko Nazioarteko Jaialdia» www.puntodevistafestival.com (Noiz kontsultatua: 2022-12-11).

## Kanpo estekak

* Peru Galbeteren webgune ofiziala.
* Bandcamp orria.
* Badok profila.
* Mukuru kolektiboaren orrialdea.
* Datuak: Q115669315
# Pfister etxea

Pfister etxea (frantsesez: Maison Pfister) Colmar hirian (Alsazia, Frantzia) dagoen eraikin historikoa da. Hiriko eraikin ezagunena da.

## Historia

Ludwig Scherer kapelagileak Val de Liepvre-ko zilar merkataritzarekin dirutza egin zuen eta etxea eraiki zuen 1537an, horrela dio eskailera-dorreko leiho batean dagoen inskripzioak. 1577an freskoak gehitu zitzaizkion. 1790 eta 1830 artean Johann Jacob Doerner merkatariak izan zuen eta ondoren Charles Macker jostunak.
1841. urtean François Jean Pfister merkatariak erosi zuen. Haren familiak 1892 artean izan zuen etxea eta berriztatze lanak ere egin zituen, horregatik darama Pfister izena. 1909an berriztatze lanak egin zitzaizkion. 1927ko martxoaren 14an Frantziako monumentu historiko izendatu zuten.
Azkenengoz 2012an berriztu ziren fatxada eta dorrea.

## Deskribapena

Erdi Aroko etxe baten ezaugarriak baditu ere Colmarko pizkundetar arkitekturaren aurreneko eraikin adierazgarria da Pfister etxea. Rouffach-eko hareharri horiz eta egurrez eraikita dago. Bi solairu ditu eta angelua osatzen den puntuan begiratoki bitxia dago. Alboan dorre bat dauka.
Beheko solairua arkuz osaturik dago. Haren gainean dauden solairuetako lehioak mainel, triplete eta gurutzatu itxurakoak dira. Bigarren solairuak balaustrada itxurako galeria batek zeharkatzen du etxea. Alboko dorreak oin oktogonala du eta gainean sei alde dituen kupula itxurako teilatua.
Begiratokia ere oso bitxia da. Eraikinak osatzen duen angeluan dago eta kanporantz ateratzen da. Gainerako eraikinak bezala bi solairu ditu, azpikoa itxia eta gainekoa irekia. Teilatuak oinarri hexagonaleko punta zorrotza du.
Eraikinean margolan ugari daude, Christian Vacksterffer margolariarenak izan daitezkeenak. XVI. mendeko enperadore germaniarrak ikusten dira, armarriak, lau ebanjelariak, Mendebaldeko elizaren doktoreak, Genesiko eszenak eta fedearen eta justiziaren errepresentazio alegorikoak.

## Iruditegia

* Pfister etxea.
* Balaustrada.
* Dorrea.
* Margolanak.
* Margolanak.

## Erreferentziak

* ↑ Braeuner, Gabriel,.. (DL 2014). Colmar. I.D. l'Edition ISBN 2-913302-56-4. PMC 892847346. (Noiz kontsultatua: 2022-12-02).
* 1 2 3 (Frantsesez) «Office de tourisme de Colmar en Alsace - Maison Pfister» www.tourisme-colmar.com (Noiz kontsultatua: 2022-12-02).
* ↑ (Frantsesez) «Office de tourisme de Colmar en Alsace - Maison Pfister» www.tourisme-colmar.com (Noiz kontsultatua: 2022-12-02).
* ↑ «Maison Pfister» www.pop.culture.gouv.fr (Noiz kontsultatua: 2022-12-02).
* ↑ Toursel-Harster, Dominique. (1995). Dictionnaire des monuments historiques d'Alsace. Nuée Bleue ISBN 2-7165-0250-1. PMC 34153205. (Noiz kontsultatua: 2022-12-02).

## Kanpo estekak

* Datuak: Q2350639
* Multimedia: Maison Pfister (Colmar) / Q2350639
# Pforzen

Pforzen Alemaniako udalerria da. Bavariako estatuan dago, [[Ostallgäu (barrutia)|Ostallgäu]] barrutian. 2014an 2.205 biztanle zituen 23,7 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q516343
* Multimedia: Pforzen / Q516343
# Pfitsch

Pfitsch, italieraz Val di Vizze, Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 3.093 biztanle ditu, 142,12 kilometro koadroko azaleran banatuta.

## Mugakideak

Pfitschek honako udalerri hauekin egiten du muga:
Brennero Freienfeld Mühlwald Vintl Sterzing Mühlbach Finkenberg $^{(en)}$ Gries am Brenner $^{(en)}$ Vals $^{(en)}$

## Kanpo estekak

* Datuak: Q504607
* Multimedia: Pfitsch / Q504607
# Pflugerville (Texas)

Pflugerville Texasko hiri bat da. Travis konderrian kokatua dago. 2010ean 46.936 biztanle zituen, 57,81 kilometro koadrotan banatuta.

## Ikus, gainera

* Travis konderria

## Kanpo estekak

* Datuak: Q772596
* Multimedia: Pflugerville, Texas / Q772596
# Pfreimd

Pfreimd Alemaniako hiri-udalerri bat da, Bavaria estatuan. Azken zentsuaren arabera 5.286 biztanle zituen, 51,45 kilometro koadroko azaleran.

## Kanpo estekak

* Datuak: Q522639
* Multimedia: Pfreimd / Q522639
# Pfinztal

Pfinztal Alemaniako udalerria da. Baden-Württemberg estatuan kokatuta dago, [[Karlsruhe (barrutia)|Karlsruhe]] barrutian. 2014an 17.588 biztanle zituen 31,05 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504462
* Multimedia: Pfinztal / Q504462
# Pfizer

Pfizer, AEBetako multinazional bat da, medikuntza eta sendagai arloko produktuak ekoizlea. 1849an sortua, New York hirian egoitza nagusia du.
Pfizer sendagaiak eta txertoak garatzen eta fabrikatzen aritzen da. Pfizer Innovative Health (barne-medikuntzarako, onkologiarako, hanturarako eta immunologiarako eta kontsumitzaileari arreta medikoa emateko sendagaien eta txertoen garapenean eta merkaturatzean bideratua) eta Pfizer Essential Health (sendagai generikoen, produktu injektagarri esterilen, bioantzekoen eta markako produktu hautatuen garapenean eta horniduran inplikatua) segmentuen bidez jarduten du.
Enpresa 1849an sortu zuten Brooklynen kokatutako Charles Pfizer eta Charles F. Erhart lehengusu alemaniarrek. Haien lehen produktua santonina izan zen, zizareen familiako "bizkarroi" mota jakin bati aurre egiteko tratamendua. Santoninaren farmazia-merkatuan izandako arrakastari esker, hamar urte baino gutxiagoan Pfizerrek beste produktu kimiko eta prestakin mediko batzuk ekoiztea ahalbidetu zuen, honako hauek nabarmenduz: boraxa, kanforra eta iodoa.
1880an azido zitrikoa fabrikatzeari ekin zion, eta bere produkturik garrantzitsuena bihurtu zen. 1942an Pfizer izan zen penizilina eskala industrialean ekoizten lehena, eta 1950ean terramizina izan zen Pfizer izenarekin jendearengana iristen zen lehen produktua. 1998an Viagra merkaturatu zuen.

## Ikus, gainera

* Charles Pfizer

## Kanpo estekak

* Webgune ofiziala (Ingelesez)
* Datuak: Q206921
* Multimedia: Pfizer / Q206921
# Pfofeld

Pfofeld Alemaniako udalerria da. Bavariako estatuan kokatuta dago, [[Weißenburg-Gunzenhausen (barrutia)|Weißenburg-Gunzenhausen]] barrutian. 2014an 1.474 biztanle zituen 23,89 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q525945
* Multimedia: Pfofeld / Q525945
# Pedro Aguirre Cerda (komuna)

Pedro Aguirre Cerda Txileko erdialdeko komuna eta hiri bat da. Santiagoko metropolitar eskualdeko Santiago probintzian dago. 2002ko erroldan, 114.560 biztanle zituen.

## Historia

Komuna dagoen aldea lehen "hacienda Ochagavía" Otsagabia etxaldearen zatia zen, Pedro Aguirre Cerda Txileko errepublikaren presidente ohiaren garai bateko bizilekua.

## Kanpo estekak

* (Gaztelaniaz) Pedro Aguirre Cerdako udalaren webgunea.
* Datuak: Q51084
* Multimedia: Pedro Aguirre Cerda, Chile / Q51084
# Pedro Aguirre Cerda

    Artikulu hau politikari, hezitzaile eta abokatu txiletarrari buruzkoa da; beste esanahietarako, ikus «Pedro Agirre (argipena)».
Pedro Aguirre Cerda (Pocuro, Calle Larga komuna, 1879ko otsailaren 6a Santiago - 1941eko azaroaren 25a) politikari, hezitzaile eta abokatu txiletarra izan zen .
Alderdi Erradikaleko kidea, hainbat ministro kargu izan zituen, Barne Ministerioa barne Arturo Alessandri Palmaren lehen gobernuan. "Gobernatzea heztea da" lelopean, Aguirre Cerda aukeratu zuten Txileko presidente 1938 eta 1944 artean, Errepublikako historiako hauteskunde estuenetako batean .
Bere gobernuaren lan nagusien artean daude hezkuntzari emandako bultzada, Txileko Antartika Lurraldearen aldarrikapena , Ekoizpena Sustatzeko Korporazioaren (Corfo) fundazioa eta Arraza Defendatzeko eta Ordu Libreak aprobetxatzeko Idazkaritza Nagusia sortzea (inspirazio nazi eta faxistakoa). Bere gobernua 1952ra arte herrialdean egongo ziren hiru Gobernu Erradikaletatik lehena izango zen.
Don Tinto izenarekin ezaguna, ardoaren industriarekin zuen loturagatik eta txiroen presidentea bezala ere, tuberkulosiak bere agintaldia amaitzea eragotzi zion, agintaldiaren erdian hil zelarik. Bere omenez, Antartikako base bat sortu zen eta Ochagavíako (Santiago hegoaldea) sektore zaharrak bere izena zuen departamentu bat, gaur egungo Pedro Aguirre Cerda komuna eta Santiago hegoaldeko sektoreko beste udalerri batzuk biltzen zituena.

## Hasierako urteak

Pocuron jaio zen, gaur egun Los Andes ondoan dagoen Calle Larga komunan dagoen herri txiki batean, 1879ko otsailaren 6an, hamaika anai-arrebako familia bateko zazpigarren semea izanik. Bere gurasoak Juan Bautista Aguirre Campos eta Clarisa Cerda Escudero ziren; bere familia euskal jatorrikoa zen. Bere ama alargundu zen Aguirre Cerdak zortzi urte zituenean, eta bere seme-alabak bakarrik zaindu behar izan zituen.

## Erreferentziak

* ↑ Secretaría General de Defensa de la Raza y Aprovechamiento de las Horas Libres.. Defensa de la Raza y Aprovechamiento de las Horas Libres.. Zig Zag 1940.
* ↑ Pedro Aguirre Cerda (1879-1941). .
* ↑ Ministerio del Interior de Chile. Ley 15230 Crea, en la provincia de Santiago, el departamento Presidente Aguirre Cerda. .
* ↑ Madariaga Garcés, Ainara. Imaginarios vascos desde Chile. UPV/EHU.

## Kanpo estekak

* Datuak: Q845
* Multimedia: Pedro Aguirre Cerda / Q845
# Pedro Agirre (argipena)

Pedro Agirre hainbat pertsonaren izena izan da:
* Pedro Agirre marinela (Portugalete, XV. eta XVI. mendekoa) Magallaes-Elkano espedizioan parte hartu zuen Portugaletetarra
* Pedro Agirre gipuzkoar pirata, XVI. eta XVII. mendekoa, Ezkila kapitaina edo Campanario izenaz ezaguna zena
* Pedro Agerre Azpilikueta, edo Pedro Axular (Urdazubi, 1556 - Sara, 1644), euskal idazlea eta apaiza
* Pedro Agirre esploratzailea (Arantza, 1678-?) militar eta esploratzaile izan zen Texasen.
* Pedro Aguirre Cerda (Pocuro,Txile, 1879 - 1941) politikari, hezitzaile eta abokatu txiletarra.
# Pedro Agirre (esploratzailea)

    Artikulu hau Texaseko esploratzaileari buruzkoa da; beste esanahietarako, ikus «Pedro Agirre (argipena)».
Pedro de Aguirre militar eta esploratzaile euskalduna izan zen. Espinosa-Olivares-Aguirre espedizioaren buru izan zen Texasen.

## Biografia

Agirre Arantzan, Bortzirietan, jaio zen, Pedro Agirre eta Maria Sagardiaren semea. Agirre gaztetan sartu zen Espainiako armadan eta kapitain izendatu zuten. Ondoren, Coahuilara bidali zuten San Juan Bautista del Río Grande del Norte presidioan lan egiteko, non komandante aritu zen.
1708an Antonio de Olivares eta Isidro de Espinosaren espedizioa, San Antoniora eta Colorado ibaira (Texas), zuzentzeko aukeratua izan zen. Espedizio taldeak hamalau soldadu zituen. Espedizioaren helburua San Antonion kolonia bat ezartzea eta Texasko Colorado ibaiaren ertzeko Tejas indiarrekin akordio batera iristea zen. Akordio honen helburua zen Tejas tribuak lurraldea monitorizatzea eta esploratzaileei frantsesak merkataritzan ari ote ziren jakinaraztea (frantsesek Texas okupatu nahi zuten eta Latinoamerika eta atzerriko lurraldeen arteko merkataritza legez kanpokoa zen).
Taldea 1709ko apirilaren 5ean abiatu zen San Juan Bautista misiotik, Sabinas ibaian (gaur egungo Mexikon).
San Antoniora iristean, eskualdea esploratu zuten. Toki honetan, San Pedro Springs (iturburuak) eta Paduako San Antonio ibaia aurkitu zituzten, euren izen modernoekin izendatuak izan zirenak. Bidaian aurrera egin ahala, taldea ezagutzen ez zituen herri indigena batzuekin harremanetan jarri zen, batez ere Yojuanekin eta hauen aliatuekin, Simonoekin eta Tusonibiekin. Amerindiarrek, taldea, Brazos ibaian zehar zeuden euren herrixketara eraman eta euren familiei aurkezteko tematu ziren. Hala ere, gonbidapenari uko egin zioten.
Apirilaren 19an Colorado ibaira iritsi ziren, baina ez zuten Tejas natiborik aurkitu. Apirilaren 28an, bere azken misioak porrot egin ondoren, taldea eskualdea utzi eta San Joan Bataiatzailera itzultzeko bidea hartu zuen.

## Kanpo estekak

* Datuak: Q100711585
# Pedro Agramont Zaldibar

Pedro Agramont Zaldibar (Tutera, 1567-1635) nafar historialaria izan zen. Nafarroaren historia idatzi zuen, izenburu hau eman ziolarik: Historia de Nauarra y de sus patriarcas, gobernadores y reyes, desde la creación del mundo hasta el año de nacimiento de Jesuchristo nuestro Redemptor, mil y seiscientos treinta y dos. Recopilada de uarios y diuersos autores y escrituras por Pedro de Agramont y Çaldivar, natural de la ciudad de Tudela, del mismo Reyno, a quien va dirigida. Eskuizkribua sei liburutan banatuta dago, eta Segundo Otazu Jaurrietaren lanari esker, 1993an, Santo Domingo de Silosko monasterioan aurkitu zuten. Eskuizkribua facsimile modura argitaratuko zen 2002. urtean.

## Arbasoak

Aita eta aitona Nafarroako Erriberako merindadeko notarioak izan ziren. Aita, Gaspar Agramont, eta, ama, Angela Zaldibar izan ziren. Tuterako katedralean bataiatu zuten urte horretako maiatzaren 23an. 1571. urtean, arreba baten bataioa agertzen da eliza berean. Arrebaren ama, ordea, ez da Angela Zaldibar, Ana Perez, baizik. Nonbait, aita alargundu, eta bigarrenean ezkondu zen. 1572. urtean, anaia bat bataiatu zuten eliza berean. Badirudi familia honek ez zuela zer ikusirik agaramontar leinuarekin, ez behintzat zuzenean.

## Erreferentziak

* ↑ (Gaztelaniaz) Agramontekoa, Pedro. (1632). Historia de Navarra. Mintzoa.
* Datuak: Q105631017
# Pedro Aguado Bleye

Pedro Aguado Bleye (Palentzia, 1884ko otsailaren 22a - Bilbo, 1953/1954) espainiar historialaria izan zen.
Bilboko Institutuan irakasle, Sociedad Bilbaínaren liburuzaina eta Ateneoren presidenteordea izan zen.

## Lanak

* Manual de Historia de España (1929 eta 1936))
* Historia de España en Espasa-Calpe (1958)
* Manual de historia de España Tomo III Casa de Borbón [1700-1808] y España contemporánea [1808-1955] (1964)
* Santa María de Salas en el siglo XIII. Estudio sobre las Cantigas de Alfonso X el Sabio
* La villa de Lekeitio en el siglo XVIII, Bilbo, 1921
* Historia General del Arte (1947)
* Atlas geográfico (1º y 2º curso)
* España romana (218 a. de J. C. - 414 de J. C.)
* Manual de historia de América (Descubrimiento y exploración - Época colonial - América independiente)
* Datuak: Q6068060
# Pedro Afonso (Tocantins)

Pedro Afonso Brasilgo udalerri bat da, Tocantins estatuan kokatua. 14.055 biztanle ditu 2.010,902 km²ko eremuan.

## Ikus, gainera

* Tocantins

## Kanpo estekak

* Datuak: Q1801535
* Multimedia: Pedro Afonso / Q1801535
# Pedro Agirre (pirata)

    Artikulu hau gipuzkoar piratari buruzkoa da; beste esanahietarako, ikus «Pedro Agirre (argipena)».
Pedro Agirre donostiar pirata, Ezkila kapitaina edo Campanario izenaz ezaguna zena, XVI. eta XVII. mendeetan bizi zen. Espainiako Felipe II.a erregeak 1588an Ingalaterra erasotzeko "Jornada" izeneko kanpainan mutil gisa aritu zen hasieran. 1588an armada horretako ontzi baten agintera iritsi zen, baina ontzi hori hondoratu egingo zen geroago. 1623an korsuan hasi zen San Pedro izeneko patatx erako itsasontzian, hainbat ontzi holandarren aurka eraso joz. Itsaso eta gerrako kapitain izendatu zuten 1624an, eta bere lapurreta eta harrapaketa-ekintzetan jarraitu zuen. Frantsesak bila ibili zitzaizkion egin zituen hainbat gehiegikeriengatik.
Donostiako Piratek pertsonaia garrantzitsu bati "Ezkila kapitaina" izena ematen diote Donostiako aste nagusian.

## Erreferentziak

* ↑ (Gaztelaniaz) Consideraciones sobre la jornada de Inglaterra "Todo a babor" aldizkaria
* ↑ Donostiako itsas jendearen hiztegi biografikoa Donostiako Untzi Museoa
* ↑ Ezkila kapitaina Donostiako Piratak

## Kanpo estekak

* Donostiako Piratak webgunea
* Datuak: Q30149717
# Pedro Aguilera

Pedro Aguilera (Donostia, 1977) gipuzkoar zinegilea da. Madrilen ikasi ondoren, Mexikon hasi zen zinema munduan Carlos Reygadas lagunduz.

## Filmografia

* La influencia (2007)
* Hondoratzea (2010)
* Demonios tus ojos (2017)
* Datuak: Q24928798